आज पुरुषों से कहीं पीछे नहीं हैं महिलाएं : चंद्रमणि देवी
कुुजू| बोंगावारपंचायत सचिवालय में शनिवार को सपोर्ट संस्था मांडू के द्वारा अंतरराष्ट्रीय महिला दिवस मनाया गया। समारोह में मुख्य अतिथि के रूप में मांडू प्रमुख चंद्रमणि देवी विशिष्ट अतिथि संस्था सचिव भवानी शंकर गुप्ता शामिल हुए। कार्यक्रम का शुभारंभ अतिथिद्वय द्वारा प्रज्जवलित कर किया गया। अतिथियों का स्वागत पुष्पगुच्छ देकर किया गया।
इस दौरान मुख्य अतिथि चंद्रमणि देवी ने कहा कि शिक्षित होकर महिलाएं सशक्त समाज के निर्माण में अहम भूमिका निभा सकती हैं। आज के दौर में महिलाएं कहीं भी पुरुषों से पीछे नहीं हैं। समारोह के दौरान भूमि संरक्षण विभाग द्वारा उपलब्ध कराए गए पावर टिलर, दो पंप सेट, पेडी थ्रेसर, पावर स्प्रे, एमडीपी पाइप आदि समानों को मां काली ट्रेडर्स हजारीबाग के प्रोप्राइटर प्रमोद कुमार सिंह ने टूटी झरना ग्राम संगठन समूह के बीच वितरित किया। समारोह की अध्यक्षता मुखिया हेमनी देवी ने की संचालन संस्था ब्लॉक को-ऑर्डिनेटर गीता देवी टीना कुमारी ने संयुक्त रूप से किया।
hin_Deva hin_Deva hin_Deva